Publication: Magyar Közlöny
Issue: MK-2001-60 (Year: 2001, Number: 60)
Era: 1990-2004
Section: [Az 1/1997. (I. 9.) HM rendelet mellékletének
Paragraph Index: 278

c) Legyen képes: — a szabályzatokban, utasításokban előírt feladatok példás végrehajtására; — a szolgálat ellátására és ellenőrzésére; — az alegység tevékenységének szakszerű irányítására, a fegyelmi jogkör, az anyagi, erkölcsi felelősség és hatáskör szabályszerű gyakorlására, a szabályzat szerinti élet vezetésére és irányítására; — az alakiság, az alaki fegyelem megteremtésére, szinten tartására; — a szakmai feladatok bonyolult vegyi és radiológiai viszonyok közötti végrehajtására; — a gépjármű- és oszlopparancsnoki feladatok ellátására; — a titokvédelmi feladatok betartására és betartatására; — az általános harcászat keretében tanult gyakorlati fogások végrehajtására; — az előírt lő- és kézigránátdobó gyakorlatok és az ezekhez kapcsolódó normafeladatok jó szintű teljesítésére; — a térképek használatára, a terepen történő magabiztos tájékozódásra és a terep szakszerű kihasználására a harc sikeres megvívása érdekében; — a fegyvernemi alap- és kiegészítő katonai ismeretek gyakorlati alkalmazására; — a beosztási szintjének megfelelően részfoglalkozások, foglalkozások előkészítésére és vezetésére. 3.1.5. Az alapfokú gépjárművezetői képzés Szerezze meg az érvényben lévő rendelkezések szerint a „B” járműkategóriára érvényes vezetői engedélyt. 3.1.6. Munka- és környezetvédelem

Source: https://magyarkozlony.hu/hivatalos-lapok/9478f51ba64b94134e4ea8752a1d190302f2f5b2/dokumentumok/ffe29ddb5a863841c8e4c91e5ade45607257de6d/letoltes